
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 47 

12 Μαρτίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

49. Μεταφορά μίας (1) θέσης υπαλλήλου του κλάδου Δι¬ 
οικητικής, Λογιστικής και Γραμματειακής Υποστήρι¬ 
ξης απ’ την Πρεσβεία της Ελλάδος στο Μίνσκ, στην 


Πρεσβεία της Ελλάδος στη Μαδρίτη. 1 

50. Άσκηση προληπτικού ελέγχου επί των δαπανών του 

Ενιαίου Φορέα Ελέγχου Τροφίμων (Ε.Φ.Ε.Τ.) απάτο 
Ελεγκτικό Συνέδριο. 2 

51. Περί καθορισμού εργατικού δικαιώματος εξορύξεως 

και μεταφοράς Ναξίας σμύριδος. 3 

52. Ίδρυση εργαστηρίων στο Τμήμα Ναυτιλιακών Σπου¬ 

δών του Πανεπιστημίου Πειραιώς και καθορισμός 
του εσωτερικού τους κανονισμού. 4 

53. Μεταφορά εκτελούμενων έργων του Οικονομικού Πανε¬ 

πιστημίου Αθηνών από τηνΤεχνική Υπηρεσία του Εθνικού 
Μετσόβιου Πολυτεχνείου προς το Τμήμα Τεχνικών Έρ¬ 
γων του Οικονομικού Πανεπιστημίου Αθηνών. 5 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 49 
Μεταφορά μίας (1) θέσης υπαλλήλου του κλάδου Διοικητι¬ 
κής, Λογιστικής και Γ ραμματειακής Υποστήριξης απ’ την 
Πρεσβεία της Ελλάδος στο Μίνσκ, στην Πρεσβεία της Ελ¬ 
λάδος στη Μαδρίτη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 32 παρ. 4 του Ν. 2594/98 Κύ¬ 
ρωση ως Κώδικα του σχεδίου νόμου "Οργανισμός του 
Υπουργείου Εξωτερικών" (Α' 62). 

2. Τις διατάξεις του άρθρου 29Ατου Ν. 1558/1985 "Κυβέρ¬ 
νηση και Κυβερνητικά Όργανα" (Α' 137), όπως προστέθηκε με 
το άρθρο 27 του Ν. 2081/1992 (Α' 154) και τροποποιήθηκε με 
το άρθρο 1 παρ. 2 εδ. α' του Ν. 2469/97 και το γεγονός ότι από 
τις διατάξεις του παρόντος διατάγματος δεν προκαλείται δα¬ 
πάνη σε βάρος του κρατικού προϋπολογισμού. 

3. Την υπ’ αριθ. 116/2002 γνωμοδότηση του Συμβουλίου 
της Επικρατείας, μετά από πρόταση του Υπουργού Εξωτερι¬ 
κών, αποφασίζουμε: 


Μία (1) θέση υπαλλήλου του κλάδου Διοικητικής, Λογιστι¬ 
κής και Γ ραμματειακής Υποστήριξης μεταφέρεται από την 
Πρεσβεία της Ελλάδος στο Μίνσκ και κατανέμεται στην Πρε¬ 
σβεία της Ελλάδος στη Μαδρίτη. 

Στον Υπουργό Εξωτερικών ων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Μαρτίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 50 
Άσκηση προληπτικού ελέγχου επί των δαπανών του Ενιαίου 
Φορέα Ελέγχου Τροφίμων (Ε.Φ.Ε.Τ.) από το Ελεγκτικό 
Συνέδριο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 17 και 18 του Ν .Δ. 1265/72 "Περί 
ελέγχου των δαπανών του Κράτους των Οργανισμών Τοπικής 
Αυτοδιοίκησης και των άλλων Νομικών Προσώπων Δημοσίου 
Δικαίου ως και των λογαριασμών των δημοσίων υπολόγων και 
παρακολουθήσεως των εσόδων των" (Φ.Ε.Κ. 197/Α/8.11.72). 

2. Την διάταξη του άρθρου 16 του Ν.Δ. 496/74 "Περί λογι¬ 
στικού των Νομικών Προσώπων Δημοσίου Δικαίου» (Φ.Ε.Κ. 
204/Α/19.7.74). 

3. Τις διατάξεις του άρθρου 24 παραγρ. 3 περίπτωση ε του 
Ν. 1558/85 "Κυβέρνηση και Κυβερνητικά Όργανα» (Φ.Ε.Κ. 
137/Α/28.7.85). 

4. Τον Ν. 2741/99 "Ενιαίος Φορέας Ελέγχου Τροφίμων άλ¬ 
λες ρυθμίσεις θεμάτων αρμοδιότητας Υπ. Ανάπτυξης και λοι¬ 
πές διατάξεις" (Φ.Ε.Κ. 199/Α/28.9.99). 

5. Την με αριθμό 103986/441/Α006/21.4.2000 απόφαση του 
Πρωθυπουργού και του Υπουργού Οικονομικών "Ανάθεση 
αρμοδιοτήτων του Υπ. Οικονομικών στους Υφυπουργούς Οι¬ 
κονομικών" (Φ.Ε.Κ. Τεύχος Β' Αρ. φύλλου 571). 

6. Την με αριθμό 589/2001 γνωμοδότηση του Συμβουλίου 
Επικρατείας μετά από πρόταση των Υπουργών Ανάπτυξης 
και Δικαιοσύνης, αποφασίζουμε: 

Άρθρο μόνο 

Επί των δαπανών του Ενιαίου Φορέα Ελέγχου Τροφίμων 
(ΕΦΕΤ) εποπτείας Υπουργείου Ανάπτυξης ασκείται από το 
Ελεγκτικό Συνέδριο προληπτικός έλεγχος. 

Στον Υπουργό Ανάπτυξης αναθέτουμε την δημοσίευση και 
εκτέλεση του διατάγματος αυτού. 

Αθήνα, 6 Μαρτίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΑΝΑΠΤΥΞΗΣ ΔΙΚΑΙΟΣΥΝΗΣ 

ΑΠΟΣΤΟΛΟΣ ΤΣΟΧΑΤΖΟΠΟΥΛΟΣ ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 51 
Περί καθορισμού εργατικού δικαιώματος εξορύξεως και με¬ 
ταφοράς Ναξίας σμύριδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 3 παρ. 2του απά 5.9.1935 Π.Δ. "Περί Κωδι- 
κοποιήσεως των κειμένων διατάξεων περί Ναξίας σμύριδος" 
(ΦΕΚ408/Α/αναδ. 429/1935). 

β. Του άρθρου 145 παρ. 2 του Ν.Δ. 210/1973 "Περί Μεταλ¬ 
λευτικού Κώδικος" (ΦΕΚ 277/Α/1973) όπως τροποποιήθηκε 
με το Ν. 857/1978 (ΦΕΚ239/Α/1978). 

γ. Του Β.Δ. 594/1961 "Περί τρόπου καθορισμού του εργα¬ 
τικού δικαιώματος εξορύξεως και μεταφοράς σμύριδος" 
(ΦΕΚ146/Α/1961). 

δ. Του άρθρου 1 παρ. 5εδαφ. δ'του Π.Δ. 129/1992 "Περιορι¬ 
σμός συναρμοδιοτήτων κατά την έκδοση υπουργικών αποφά¬ 
σεων σε θέματα αρμοδιότητας Υπσυργείων" (ΦΕΚ 65/Α/1992). 

ε. Του άρθρου 27 του Ν. 2081/1992 (ΦΕΚ 154/Α/1992), με 
το οποίο προστέθηκε νέο άρθρο, το άρθρο 29 Α', στο Ν. 
1558/1985 "Κυβέρνηση και Κυβερνητικά Όργανα", άπως τρο¬ 
ποποιήθηκε με το άρθρο 1 παρ. 2α του Ν. 2469/ 1997 (ΦΕΚ 
38/Α/1997). 

στ. Του πρώτου εδαφίου της παρ. 3 του άρθρου 22 του Ν. 
2362/1995 "Περί Δημοσίου Λογιστικού, Ελέγχου των δαπα¬ 
νών του Κράτους και άλλες διατάξεις" (ΦΕΚ247/Α/1995). 

ζ. Του Π.Δ. 574/1982 "Ανακατανομή των αρμοδιοτήτων των 
Υπουργείων" (ΦΕΚ 104/Α/1982). 

η. Του Π.Δ. 437/1985 "Καθορισμάς και ανακατανομή των 
αρμοδιοτήτων των Υπουργείων" (ΦΕΚ 157/Α/1985). 

θ. Του Π.Δ. 27/1996 "Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης" (ΦΕΚ 19/Α/1996). 

2. Την 1100383/1330/Α0006/31.10.2001 απάφαση του 
Πρωθυπουργού και του Υπουργού Οικονομικών "Ανάθεση 
αρμοδιοτήτων Υπουργού Οικονομικών στους Υφυπουργούς 
Οικονομικών" (ΦΕΚ 1485/Β/2001). 

3. Την 485/31.10.2001 απόφαση του Πρωθυπουργού καιτου 
Υπουργού Ανάπτυξης "Ανάθεση αρμοδιοτήτων στους Υφυ¬ 
πουργούς Ανάπτυξης Αλέξανδρο Καλαφάτη, Χρήστο Θεοδώ¬ 
ρου καιΔημήτριο Γεωργακάπουλο" (ΦΕΚ 1484/Β/2001). 

4. Την Δ8/Δ/Φ36.2/14040/21.8.2001 απάφαση του Υφυ¬ 
πουργού Ανάπτυξης "Αύξηση εργατικού δικαιώματος εξορύ¬ 
ξεως και μεταφοράς σμύριδος Νάξου". 

5. Το γεγονάς άτι απά τις διατάξεις αυτού του διατάγματος 
προκαλείται δαπάνη σε βάρος του Κρατικού Προϋπολογισμού 
ύψους 55.575.794 δρχ. ή 163.098,44 ΕΥΡΩ για το οικονομικά 
έτος 2002. Για τη δαπάνη αυτή έχει εγγραφεί πίστωση στον 
Κρατικά Προϋπολογισμά στον ειδικό φορέα 35/120 ΚΑΕ 3323 
για την πληρωμή του σμυριδεργατικού δικαιώματος. Η δαπά¬ 
νη για την επάμενη πενταετία εκτιμάται άτι θα ανέλθει στο πο¬ 
σά των 295.280.540 δρχ. ή 866.560,65 ΕΥΡΩ και θα αντιμετω¬ 


πίζεται, εφάσον κριθεί αναγκαία η παραλαβή σμύριδος απά το 
Δημάσιο για τα προσεχή έτη, από πιστώσεις που θαεγγράφο- 
νται στον Προϋπολογισμό του Υπουργείου Ανάπτυξης. 

6. Την 57/7.2.2002 γνωμοδάτηση του Συμβουλίου της Επι¬ 
κράτειας κατόπιν προτάσεως του Υφυπουργού Ανάπτυξης 
καιτου Υφυπουργού Οικονομικών, αποφασίζουμε: 

Άρθρο μόνο 

Το καταβαλλόμενο στους σμυριδορύκτες Νάξου εργατικό 
δικαίωμα εξορύξεως και μεταφοράς της σμύριδος, ανά παρα- 
διδόμενο στο Δημόσιο στατήρα, καθορίζεται ως εξής: 

α. Πρώτηποιότητα:από415,737σε432,366δρχ.ή 1,27ΕΥ¬ 
ΡΩ από 1.1.2001 έως31.12.2001. 

β. Δεύτερη ποιότητα: από 358,239 σε 372,568 δρχ. ή 1,09 
ΕΥΡΩ από 1.1.2001 έως31.12.2001. 

Στον Υφυπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 5 Μαρτίου 2002 
ο ΠΡΟΕΔΡΟΣ ΤΗΣΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΦΛΩΡΙΔΗΣ ΑΛΕΞΑΝΔΡΟΣ ΚΑΛΑΦΑΤΗΣ 
-Φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 52 
Ίδρυση εργαστηρίων στο Τμήμα Ναυτιλιακών Σπουδών του 
Πανεπιστημίου Πειραιώς και καθορισμός του εσωτερικού 
τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

Τις διατάξεις: 

1. Των άρθρων 50 παρ. 1 και 7 παρ. 5 του Ν. 1268/1982 "Δομή 
και λειτουργία των Ανωτάτων Εκπαιδευτικών Ιδρυμάτων" (Α' 87) 
όπως η τελευταία αυτή διάταξη τροποποιήθηκε με το άρθρο 48 
παρ. 2του Ν. 1404/1983 "Δομή καιλειτουργίατωνΤεχνολογικών 
Εκπαιδευτικών Ιδρυμάτων" (Α' 173), 

2. Του άρθρου 4παρ. 1 εδ. γτου Ν. 2083/1992, "Εκσυγχρο¬ 
νισμός της Ανωτάτης Εκπαίδευσης" (Α' 159), 

3. Του άρθρου 29Ατου Ν. 1558/1985 "Κυβέρνηση και Κυ¬ 
βερνητικά άργανα" (Α' 137) άπως αυτά προσετέθη με το άρθρο 
27του Ν. 2081/1992 "Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκσυγ- 
χρονισμά των Επαγγελματικών Οργανώσεων των Εμπόρων, 
Βιοτεχνών και λοιπών επαγγελματιών και άλλες διατάξεις" (Α' 
154) και τροποποιήθηκε με το άρθρο 1 παρ. 2α του Ν. 
2469/1997 "Περιορισμός και βελτίωση της αποτελεσματικότη- 
ταςτων κρατικών δαπανών και άλλες διατάξεις" (Α' 38), 

4. Του άρθρου 22 παρ. 3του Ν. 2362/1995 "Περί δημοσίου 
Λογιστικού, ελέγχου των δαπανών του Κράτους και άλλες 
διατάξεις" (Α'247), 

5. Τις διατάξεις του άρθρου 1 περ. ιιτου Π.Δ. 55/1996 "Πε¬ 
ριορισμός συναρμοδιοτήτων κατά την έκδοση διοικητικών 
πράξεων" (Α'48), 

6. Τις διατάξεις της αρ. 1100383/1330/Α0006/ 31.10.2001 
απόφασης του Πρωθυπουργού καιτου Υπουργού Οικονομι¬ 
κών "Καθορισμός αρμοδιοτήτων των Υφυπουργών Οικονομι¬ 
κών" (Β'1485), 

7. Τη γνώμη της Γενικής Συνέλευσης του Τμήματος Ναυτιλια¬ 
κών Σπουδώντου Παν/μίου Πειραιώς (συνεδρίαση 21.12.2000), 

8. Το γεγονός ότι από την εφαρμογή των διατάξεων του πα¬ 
ρόντος διατάγματος προκαλείται ετήσια δαπάνη ύψους 

5.000.000 δρχ. για τα λειτουργικά έξοδα των ιδρυόμενων ερ¬ 
γαστηρίων, η οποία θα βαρύνει τον προϋπολογισμό του Πανε¬ 
πιστημίου Πειραιώς (ΚΑΕ4121)του οποίου οι εγγεγραμμένες 
πιστώσεις επαρκούν. Κατά την επόμενη πενταετία μέρος της 
ανωτέρω δαπάνης αναμένεται να εξοικονομηθεί από ίδιους 
πόρουςτωνεργαστηρίων κατάταπροβλεπόμενα στο άρθρο 6 
του παρόντος διατάγματος κατά δετό υπόλοιπο μέρος της, η 
εν λόγω δαπάνη, θα καλύπτεται από τις πιστώσεις που θα εγ- 
γράφονται στον Προϋπολογισμό του ανωτέρω Πανεπιστημίου 
χωρίς αύξηση της Κρατικής επιχορήγησης προς αυτό. 

9. Την αριθμ. 660/2001 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασίζουμε: 

Άρθρο 1 

Ίδρυση 

Ιδρύονται στο Τμήμα Ναυτιλιακών Σπουδών του Πανεπι¬ 
στημίου Πειραιώς, τα παρακάτω εργαστήρια: 

α. Εργαστήριο με την επωνυμία "Εργαστήριο Ναυτιλιακής 
Οικονομίας, Διοίκησης και Ναυτιλιακών Ατυχημάτων - 
ΕΡ.Ν.Α." το οποίο εξυπηρετεί ερευνητικές ανάγκες σχετικές 
με τα γνωστικά αντικείμενα των Ναυτικών Ατυχημάτων, της 
Ποιοτικής Ναυτιλίας, της Οργάνωσης και Διοίκησης Ναυτι¬ 
λιακών Επιχειρήσεων, της Ναυτιλιακής Οικονομικής και Πολι¬ 
τικής και της Ασφάλειας των Ναυτιλιακών Μεταφορών τόσο 
μεμονωμένα όσο και συνδυαστικά. 

β. Εργαστήριο με την επωνυμία "Εργαστήριο Θαλάσσιων 
Επιστημών - ΕΘΕ" το οποίο εξυπηρετεί εκπαιδευτικές και 
ερευνητικές ανάγκες σχετικές μετά γνωστικά αντικείμενα του 
Θαλάσσιου περιβάλλοντος κοίτης Θαλάσσιας Τεχνολογίας, 
τόσο μεμονωμένα όσο και συνδυαστικά. 

γ. Εργαστήριο με την επωνυμία "Εργαστήριο Ωκεανογρα¬ 
φίας - Θαλάσσιας Γεωχημείας" το οποίο εξυπηρετεί εκπαι¬ 
δευτικές και ερευνητικές ανάγκες στα αντικείμενα των κλά- 
δωντης Ωκεανογραφίας (χημικής, γεωλογικής, φυσικής, βιο¬ 
λογικής, επιχειρησιακής), με ιδιαίτερη έμφαση στη θαλάσσια 
Γεωχημεία, τόσο των παράκτιων περιοχών όσο και την ανοι¬ 
κτής θάλασσας. 

δ. Εργαστήριο με την επωνυμία "Εργαστήριο Ολοκληρω¬ 
μένης Λιμενικής Οικονομίας και Διοίκησης" το οποίο εξυπη¬ 
ρετεί εκπαιδευτικές και ερευνητικές ανάγκες σχετικές με τα 
γνωστικά αντικείμενα της Διοίκησης και Πολιτικής Λιμένων, 
Οικονομικής και Πολιτικής Λιμένων, Λιμενικού Σχεδιασμού, 
Λειτουργικής Διαχείρισης Λιμένων, Τεχνολογίας Λιμένων, 
Τεχνολογίας της πληροφορίας στη Λιμενική Βιομηχανία, Λι¬ 
μάνια και αειφορίατόσο μεμονωμένα όσο και συνδυαστικά. 

ε. Εργαστήριο με την επωνυμία "Εργαστήριο Οικονομικής 
των Μεταφορών" το οποίο εξυπηρετεί εκπαιδευτικές και 
ερευνητικές ανάγκες σχετικές με τα γνωστικά αντικείμενα 
των κλάδων της Οικονομικής και Πολιτικής των Μεταφορών, 
της διοικητικής και των ΙορΙβΙΙοε του τομέα των μεταφορών 
τόσο μεμονωμένα όσο και συνδυαστικά. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκώντου Τμήματος Ναυ¬ 
τιλιακών Σπουδών, καθώς και άλλων τμημάτων του Πανεπι¬ 
στημίου Πειραιώς σε θέματα που εμπίπτουν στα αντικείμενα 
δραστηριότητας των εργαστηρίων όπως αυτά προσδιορίζο¬ 
νται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και ακα¬ 
δημαϊκά ιδρύματα ημεδαπής και αλλοδαπής, εφόσον οι επι¬ 
στημονικοί στόχοι, συμπίπτουν, συμβαδίζουν και αλληλοσυ- 
μπληρώνονται με εκείνους του εργαστηρίου. 


3. Τη διοργάνωση επιστημονικών διαλέξεων, ημερίδων, σεμι¬ 
ναρίων συμποσίων συνεδρίων και άλλων επιστημονικών εκδηλώ¬ 
σεων, την πραγματοποίηση δημοσιεύσεων και εκδόσεων και την 
πρόσκληση ελλήνων και ξένων αναγνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλεπόμε- 
να στο Π.Δ. 159/1984 "Προϋποθέσεις παροχής υπηρεσιών 
από τα Πανεπιστημιακά εργαστήρια σε ιδιώτες και κάθε νο¬ 
μικής μορφής οργανισμούς" (Α' 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ναυτιλια¬ 
κών Σπουδών που το γνωστικό αντικείμενο της θέσης που κα¬ 
τέχουν εμπίπτει στα διδακτικά και ερευνητικά ενδιαφέροντα 
του εργαστηρίου, από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.) καθώς και από μέλη του λοι¬ 
πού επιστημονικού προσωπικού και του διοικητικού προσω¬ 
πικού που τοποθετούνται στο εργαστήριο με τη διαδικασία 
των άρθρων 4 παρ. 1 (δ) του Ν. 2083/1992 (Α' 159) και 13παρ. 
3β του Ν. 2817/2000 "Εκπαίδευση των ατόμων με ειδικές εκ¬ 
παιδευτικές ανάγκες και άλλες διατάξεις" (Α' 78) αντίστοιχα. 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Ναυτιλια¬ 
κών Σπουδών του Πανεπιστημίου Πειραιώς που ορίζεται με 
τη διαδικασία που ορίζουν οι διατάξεις του άρθρου 28 παρ. 
22του Ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζονται στο 
άρθρο 7 του Ν. 1268/1982 μεταξύ των οποίων περιλαμβάνο¬ 
νται ο συντονισμός του διδακτικού (προπτυχιακού - μεταπτυ¬ 
χιακού) και ερευνητικού έργου του εργαστηρίου, η κατάρτι¬ 
ση και υποβολή στη Γ ενική Συνέλευση του Τμήματος του ετή¬ 
σιου προγράμματος λειτουργίας του εργαστηρίου και η 
μέριμνα για την τήρησή του, η μέριμνα για τη στελέχωση,την 
οικονομική διαχείριση και την κατανομή των χώρων του ερ¬ 
γαστηρίου, η εισήγηση στη Γενική Συνέλευση του Τμήματος 
για τον ορισμό των υπευθύνων για τα αναλώσιμα υλικά και 
τον κινητό εξοπλισμό και η υπογραφή κάθε εγγράφου που 
διακινεί το εργαστήριο. 

Άρθρο 5 

Εγκατάσταση - Λειτουργία 

1. Κάθε εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Πανεπιστημίου Πειραιώς 
και σε χώρους που παραχωρούνται σ’ αυτό για την εγκατάστα¬ 
ση των οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκήσεων και 
των ερευνητικών προγραμμάτων. Στο χώρο εγκατάστασης το¬ 
ποθετείται πινακίδα με τον τίτλο του εργαστηρίου. 

2.0 διευθυντής ενημερώνεται πριν από τη διεξαγωγή κάθε 
εργασίας, που γίνεται στο εργαστήριο στα πλαίσια ερευνητι¬ 
κού προγράμματος ή άλλου έργου, που έχει αποφασισθεί και 
καθορίζει την προτεραιότητα στη χρησιμοποίηση οργάνων 
και χώρων, σε περίπτωση που δεν υπάρχει σχετική απόφαση. 

3.0 διευθυντής έχει την ευθύνη για την εν γένει λειτουργία του 
εργαστηρίου, τη χρησιμοποίηση οργάνων και υλικών που ανή¬ 
κουν σ’ αυτό, την παραμονή των εργαζομένων (προσωπικού, φοι¬ 
τητών, επισκεπτών), στους χώρους, καθώς και στην προστασία 
των οργάνων και εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρίου επι¬ 
τρέπεται μόνο στο προσωπικό του ή άλλους ερευνητές, που 
έχουν ειδική επί των οργάνων αυτών εκπαίδευση και εξουσιοδό- 

τηση από το διευθυντή αυτού. Κινητά όργανα και σκεύη, τα οποία 
παραδίδονται για τη διεξαγωγή εργασιών, επιστρέφονται, μετά 
τη χρησιμοποίησή τους, στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πράσληψη επιστημάνων σε τομείς των διδακτι¬ 
κών και ερευνητικών δραστηριοτήτων του εργαστηρίου, η 
πρόσληψη διενεργείται κατόπιν εισηγήσεως του διευθυντή 
στα αρμόδια όργανα του τμήματος σύμφωνα με τις διατάξεις 
του άρθρου 18 του Ν. 1268/1982 και του άρθρου 5 του Π.Δ. 
407/1980 "Περίτου Κυρίου Διδακτικού Προσωπικού κ.λπ. του 
Πανεπιστημίου και του Πολυτεχνείου Κρήτης" (Α' 112). 

Άρθρο 6 

Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμά ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 3 
του Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Ναυτιλιακών 
Σπουδών του Πανεπιστημίου Πειραιώς με τη διαδικασία του 
άρθρου4παρ. Ιετου Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πράσωπα και 

στ. Τις κληρονομίες, τις δωρεές και τις κληροδοσίες που 
καταλείπονται στο Πανεπιστήμιο Πειραιώς γιατους σκοπούς 
του οικείου εργαστηρίου. 

Άρθρο 7 

Τηρούμενα βιβλία 

Γιατις ανάγκες κάθε εργαστηρίου τηρούνται τα ακόλουθα 
βιβλία και στοιχεία: βαθμολόγιο φοιτητών, βιβλίο περιουσια¬ 
κών στοιχείων, φάκελος οικονομικών στοιχείων κάθε έτους, 
κατάλογος επιστημονικών βιβλίων, περιοδικών και οργάνων, 
αρχείο ερευνητικών προγραμμάτων, βιβλίο μεταβολών προ¬ 
σωπικού, πρωτόκολλο διακίνησης αλληλογραφίας. 

Με εισήγηση του διευθυντή μπορεί να τηρείται και κάθε άλ¬ 
λο βιβλίο ή στοιχείο που προβλέπεται απά ειδικές διατάξεις. 

Στον Υπουργά Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 4 Μαρτίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 53 
Μεταφορά εκτελούμενων έργων του Οικονομικού Πανεπι¬ 
στημίου Αθηνών απά την Τεχνική Υπηρεσία του Εθνικού 
Μετσόβιου Πολυτεχνείου προς το Τμήμα Τεχνικών Έρ¬ 
γων του Οικονομικού Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις: 

α) Του άρθρου 70 παρ. 21 εδ. β' υποεδ. ββ' του Ν. 1566/ 


1985 "Δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις", (Α' 167). 

β) Του Π.Δ/τος 377/1989 "Μετονομασίατης Ανωτάτης Σχο¬ 
λής Οικονομικών και Εμπορικών Επιστημών (ΑΣΟΕΕ), της 
Ανωτάτης Γεωπονικής Σχολής Αθηνών (ΑΓΣΑ), της Παντείου 
Ανωτάτης Σχολής Πολιτικών Επιστημών (ΠΑΣΠΕ) και της 
Ανωτάτης Βιομηχανικής Σχολής Πειραιώς (ΑΒΣΠ), κατάτμη¬ 
ση - ίδρυση τμημάτων και ρύθμιση των θεμάτων που ανακύ¬ 
πτουν". 

γ) Του άρθρου 1 παρ. 1 εδ. β' και 7 του Π.Δ. 203/1996 "Ορ- 
γανισμάς διοικητικών υπηρεσιών του Οικονομικού Πανεπι¬ 
στημίου Αθηνών" (Α' 160). 

δ) Του άρθρου 29Ατου Ν. 1558/1985 (Α' 137) όπως αυ¬ 
τό προστέθηκε με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2α του Ν. 2469/ 
1997 (Α'38). 

2. Τη γνώμη της Συγκλήτου του Οικονομικού Πανεπιστημί¬ 
ου Αθηνών (συνεδρίαση 6η/15.3.2001) καθώς και το αριθμ. 
1461/25.4.2001 έγγραφο του ιδίου Ιδρύματος. 

3. Τη γνώμη της Συγκλήτου του Εθνικού Μετσόβιου Πολυ¬ 
τεχνείου (συνεδρίαση 17η/19.10.2001). 

4. Το γεγονός ότι από τις διατάξεις του παρόντος προεδρι¬ 
κού διατάγματος δεν προκαλείται δαπάνη σε βάρος του κρα¬ 
τικού προϋπολογισμού. 

5. Τις 503/2001 και 650/2001 γνωμοδοτήσεις του Συμ¬ 
βουλίου της Επικρατείας με πρόταση του Υπουργού Εθνι¬ 
κής Παιδείας και Θρησκευμάτων και του Υπουργού Χωρο¬ 
ταξίας, Περιβάλλοντος και Δημοσίων Έργων, αποφασί¬ 
ζουμε: 

Άρθρο μόνο 

1. Η αρμοδιότητα εκτέλεσης και εποπτείας επί των Τεχνι¬ 
κών Έργων και σχετικών προμηθειών του Οικονομικού Πανε¬ 
πιστημίου Αθηνών, σε οποιαδήποτε φάση και αν βρίσκονται, 
μεταφέρεται από την Τεχνική Υπηρεσία του Εθνικού Μετσό¬ 
βιου Πολυτεχνείου, στην οποία είχε ανατεθεί σύμφωνα με τις 
διατάξεις του άρθρου 4 παρ. 1γ του Ν.Δ. 463/1970 (Α' 57), 
προς την Τεχνική Υπηρεσία του Οικονομικού Πανεπιστημίου 
Αθηνών. 

2. Οι εν ισχύι συμβάσεις μεταξύ Ε.Μ.Π. και αναδάχων με- 
ταβιβαζομένων, σύμφωνα με την προηγούμενη παράγραφο, 
έργων (μελέτες - κατασκευές κ.λπ.) εξακολουθούν να ισχύ¬ 
ουν και μετά την ως άνω μεταβίβαση των έργων στο Οικονο¬ 
μικά Πανεπιστήμιο Αθηνώντούτου καθισταμένου καθολικού 
διαδόχου των υποχρεώσεων και δικαιωμάτωντου Ε. Μ .Π. που 
απορρέουν από τις ανωτέρω συμβάσεις. 

3. Τυχόν λεπτομερειακά θέματα κατά την ως άνω μεταβί¬ 
βαση των έργων ρυθμίζονται με απάφαση του Υπουργού 
Εθνικής Παιδείας και Θρησκευμάτων. 

4. Καταργείται κάθε γενική ή ειδική διάταξη, η οποία είναι 
αντίθετη με τις διατάξεις του παρόντος ή ρυθμίζει διαφορε¬ 
τικά τα θέματα που περιλαμβάνονται στο παράν. 

5. Η ισχύς του παράντος αρχίζει απά τη δημοσίευσή του 
στην Εφημερίδα της Κυβερνήσεως. 

Στον Υπουργά Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 4 Μαρτίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΘΡΗΣΚΕΥΜΑΤΩΝ 

ΒΑΣΩ ΠΑΠΑΝΔΡΕΟΥ ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




